**დ ი ს ტ რ ი ბ უ ც ი ი ს ხ ე ლ შ ე კ რ უ ლ ე ბ ა**

**\_\_\_\_\_ \_\_\_\_\_\_ 2022 ქ. თბილისი**

შპს „**\_\_\_\_\_\_\_\_\_\_\_**“ (ს/ნ \_\_\_\_\_\_\_\_\_\_\_\_\_\_\_) (შემდეგში - **„დამკვეთი“**), წარმოდგენილი მისი დირექტორის - \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ (პ/ნ \_\_\_\_\_\_\_\_\_\_\_\_\_\_\_) სახით, ერთის მხრივ,და შპს „**\_\_\_\_\_\_\_\_\_\_\_**“ (ს/ნ \_\_\_\_\_\_\_\_\_\_\_\_\_\_\_) (შემდეგში - **„დისტრიბუტორი“**), წარმოდგენილი მისი დირექტორის - \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ (პ/ნ \_\_\_\_\_\_\_\_\_\_\_\_\_\_\_) სახით, მეორეს მხრივ, **„დამკვეთი“** და **„დისტრიბუტორი“** ერთად წოდებულნი როგორც - **„მხარეები**“,ვთანხმდებით და ვაფორმებთ წინამდებარე ხელშეკრულებას (შემდეგში - **„ხელშეკრულება“**) შემდეგზე:

1. **„ხელშეკრულების“ საგანი**
   1. **„დამკვეთი“** ავალებს, ხოლო დისტრიბუტორი ვალდებულებას იღებს მოახდინოს **„დამკვეთის“** პროდუქციის დისტრიბუცია;
   2. **„ხელშეკრულების“** მიზნებისთვის პროდუქციის დისტრიბუცია მოიცავს:
      1. **„დისტრიბუტორის“** მიერ **„დამკვეთისგან“** პროდუქციის შეძენას მისი საცალო/ საბითუმო რეალიზაციის მიზნით;
      2. პროდუქციის რეალიზაციის გაზრდის მიზნით **„დისტრიბუტორის“** მიერ ქვეკონტრაქტორებისა და მარკეტინგის სხვა ინსტრუმენტების მოძიებას.
   3. **„დისტრიბუტორი“** დისტრიბუციას ახორციელებს საკუთარი რესურსებით და ხარჯებით, ასევე ქვეკონტრაქტორების საშუალებით;
   4. სადისტრიბუციო პროდუქციის დასახელება მოცემულია დანართი N1-ში, რომელიც წარმოადგენს **„ხელშეკრულების“** შემადგენელ ნაწილს;
   5. **„დისტრიბუტორის“** მიერ **„დამკვეთთან“** შეძენილი პროდუქციის რაოდენობა და შესყიდვის ფასი **„მხარეთა“** მიერ განისაზღვრება თითოეულ მიწოდებაზე ინდივიდუალურად და ისახება **„დამკვეთის“** მიერ **„დისტრიბუტორისთვის“** გამოწერილ სასაქონლო ზედნადებში.

1. **პროდუქციის გადაცემა**
   1. **„დამკვეთსა“** და **„დისტრიბუტორს“** შორის პროდუქციის თითოეული გადაცემა დასტურდება **„დამკვეთის“** მიერ გამოწერილი და **„დისტრიბუტორის“** მიერ დადასტურებული ზედნადებით. სასაქონლო ზედნადები ადასტურებს **„დისტრიბუტორის“** მიერ პროდუქციის შემოწმებისა და მისი შეთანხმებულ ხარისხში მიღების ფაქტს;
   2. **„დისტრიბუტორის“** მიერ რეალიზაციის გარეშე დარჩენილი პროდუქციის **„დამკვეთისათვის“** დაბრუნება უნდა განხორციელდეს დაბრუნების სასაქონლო ზედნადების საფუძველზე. **„დისტრიბუტორი“** ვალდებულია პროდუქცია დააბრუნოს დაუზიანებელი ან სხვა რაიმე ნაკლისაგან თავისუფალი. ამასთან, დაბრუნებული პროდუქცია არ უნდა აღემატებოდეს მიმდინარე საანგარიშო პერიოდში (კალენდარულ თვეში) შეძენილი შესაბამისი სახეობის პროდუქციის \_\_\_\_%-ს, დანარჩენ ნაწილზე **„დისტრიბუტორი“** აანაზღაურებს მის ღირებულებას, შემკვეთისაგან შეძენის ფასის მიხედვით;
   3. პროდუქციის გადაცემა ანდა დაბრუნება ხდება „დამკვეთის“ საწყობში შემდეგ მისამართზე:

**ქ. \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ ქ. N\_\_\_\_**

* 1. დანაკლისის ან დაზიანებული საქონლის დაბრუნების შემთხვევაში, დისტრიბუტორი ვალდებულია არაუგვიანეს 1 თვისა აანაზღაუროს ფულადი ფორმით ზიანი, პროდუქციის **„დამკვეთისაგან“** შეძენის ფასის შესაბამისად.

1. **მხარეთა უფლება-მოვალეობები**
   1. **„დამკვეთი“** ვალდებულია:
      1. ხელი შეუწყოს **„დისტრიბუტორს“** დისტრიბუციის განხორციელებაში \_ დროულად მიაწოდოს შეთანხმებული პროდუქცია და დისტრიბუციისათვის აუცილებელი დოკუმენტაცია;
      2. **„დისტრიბუტორს“** მიაწოდოს ისეთი პროდუქცია, რომელიც შეესაბამება საქართველოს კანონმდებლობით დადგენილ ნორმებსა და სტანდარტებს;
      3. **„დისტრიბუტორს“** მიაწოდოს ისეთი პროდუქცია, რომლის ნარჩენი ვარგისიანობის ვადა მისი მიწოდების მომენტში პროდუქციის მთლიანი ვარგისიანობის ვადის არანაკლებ 90%-ია;
      4. დაუყოვნებლივ მიაწოდოს **„დისტრიბუტორს“** ინფორმაცია საქონლის ფასის ან დისტრიბუციის ადგილის ცვლილების შესახებ;
      5. შეასრულოს **„ხელშეკრულებით“** და კანონმდებლობით გათვალისწინებული სხვა ვალდებულებები.
   2. **„დისტრიბუტორი“** ვალდებულია:
      1. დისტრიბუციის განხორციელებით მოახდინოს **„დამკვეთის“** პროდუქციის რეალიზაცია;
      2. პროდუქციის მიღების მომენტში შეამოწმოს პროდუქციის ხარისხი და რაოდენობა;
      3. მკაცრად დაიცვას პროდუქციის შენახვა/გავრცელების (რეალიზაციის) წესი, ასევე კონტროლი გაუწიოს აღნიშნული წესის შესრულებას ქვეკონტრაქტორი პირების მიერ;
      4. დაიცვას კონფიდენციალურობა და არ გაახმაუროს (მიაწოდოს მესამე პირებს და ა.შ.) **„ხელშეკრულების“** საფუძველზე განხორციელებული ურთიერთობის ფარგლებში მისთვის ცნობილი/ხელმისაწვდომი კომერციული ინფორმაცია;
      5. „**დამკვეთის“** მიერ წარმოებული პროდუქცია შეიძინოს მხოლოდ **„დამკვეთთან**“, ხოლო პროდუქციის არაკეთილსინდისიერი გავრცელების (ფალსიფიცირება, გაყალბება და სხვა საავტორო უფლებების დარღვევა) შეტყობისთანავე ინფორმაცია დაუყოვნებლივ მიაწოდოს შემკვეთს და იგივე ვალდებულება გაითვალისწინოს ქვეკონტრაქტორებთან დასადებ ხელშეკრულებაში;
      6. შეწყვიტოს ხელშეკრულება ქვეკონტრაქტორთან, თუ ქვეკონტრაქტორი არღვევს პროდუქციის რეალიზაციის წესს;
      7. შეასრულოს **„ხელშეკრულებით“** და კანონმდებლობით გათვალისწინებული სხვა ვალდებულებები.
   3. **„დამკვეთს“** უფლება აქვს **„დისტრიბუტორს“** მისცეს მითითებები. მითითება უნდა იყოს მართლზომიერი, განხორციელებადი და კონკრეტული. თუ **„დამკვეთის“** მითითებების შესრულება ობიექტურად შეუძლებელია, მაშინ **„დისტრიბუტორმა“** დაუყოვნებლივ უნდა აცნობოს ამის შესახებ **„დამკვეთს“** და მოსთხოვოს მითითების შეცვლა.
   4. გამონაკლის შემთხვევებში **„დისტრიბუტორს“** უფლება აქვს **„დამკვეთის“** ინტერესებიდან გამომდინარე გადაუხვიოს მითითებებიდან, თუ **„დამკვეთთან“** დაკავშირება შეუძლებელია ან მითითებიდან გადახვევის შესახებ **„დისტრიბუტორის“** შეტყობინებაზე **„დამკვეთის“** პასუხი ვერ იქნა მიღებული.
2. **ხელშეკრულების მოქმედების ვადა** 
   1. **„ხელშეკრულება“** ძალაში შედის მხარეთა ხელმოწერის დღიდან და მოქმედებს 202\_\_წლის \_\_\_\_\_\_ \_\_\_\_\_\_\_\_\_\_\_-მდე;
   2. **„ხელშეკრულება“** შეიძლება შეწყდეს:
      1. **„მხარეთა“** შეთანხმებით ნებისმიერ დროს;
      2. **„დამკვეთის“** მიერ ცალმხრივად, თუ
         1. **„დისტრიბუტორი“** რეგულარულად არღვევს და არ ასრულებს **„ხელშეკრულებით“** გათვალისწინებულ პირობებს;
      3. „**დისტრიბუტორის“** მიერ ცალმხრივად, თუ
         1. **„დამკვეთი“** რეგულარულად არღვევს და არ ასრულებს **„ხელშეკრულებით“** გათვალისწინებულ პირობებს.
      4. **„ხელშეკრულება“** ცალმხრივად წყდება მეორე მხარისთვის წერილობითი შეტყობინების გაგზავნიდან \_\_\_ კალენდარული დღის შემდეგ.
   3. **„ხელშეკრულება“** შედგენილია თანაბარი ძალის მქონე ორ ეგზემპლარად, რომელთაგან თითო-თითო ეგზემპლარი გადაეცემა **„მხარეებ**ს**“**;
   4. **„ხელშეკრულებაში“** ცვლილებების შეტანა **„მხარეებს“** შეუძლიათ წერილობითი მხოლოდ ფორმით.

**„დამკვეთი“: შპს „\_\_\_\_\_\_\_\_\_\_\_“ (ს/ნ \_\_\_\_\_\_\_\_\_\_\_\_\_\_\_)**

**\_\_\_\_\_\_\_\_\_\_\_\_\_\_** /\_\_\_\_\_\_\_\_\_ \_\_\_\_\_\_\_\_\_\_\_\_\_\_ [პ/ნ \_\_\_\_\_\_\_\_\_\_], დირექტორი/

**„დისტრიბუტორი“: შპს „\_\_\_\_\_\_\_\_\_\_\_“ (ს/ნ \_\_\_\_\_\_\_\_\_\_\_\_\_\_\_)**

**\_\_\_\_\_\_\_\_\_\_\_\_\_\_\_\_** /\_\_\_\_\_\_\_\_\_ \_\_\_\_\_\_\_\_\_\_\_\_\_\_ [პ/ნ \_\_\_\_\_\_\_\_\_\_], დირექტორი/

**დანართი N1**

|  |  |  |  |
| --- | --- | --- | --- |
| **#** | **პროდუქციის კოდი** | **პროდუქციის დასახელება** | **შენიშვნა** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |